kardosdrur/scandi-wiki huggingface dataset:
Fehlings reagens

Fehlings reagens er en opløsning der bruges i organisk kemi til at skelne mellem aldehyder og ketoner. Det stof der skal testes opvarmes sammen med Fehlings reagens. Ketoner reagerer ikke med Fehlings reagens, hvorimod aldehyder gør, og der dannes et rødt bundfald. Ved reaktionen oxideres aldehydet til en carboxylsyre, hvorimod ketoner (med undtagelse af alfa-hydroxyketoner) ikke berøres.

Metoden blev opfundet af den tyske kemiker Hermann von Fehling.

Kemi
Den reaktion, der sker, er en redoxreaktion:

Fehlings reagens består af en blanding af to opløsninger:
Fehling I: En lyseblå opløsning af kobbersulfat i vand, og
Fehling II: En fortyndet opløsning af kaliumnatriumtartrat i natriumhydroxid

Når de to opløsninger blandes opnås en mørkeblå opløsning, som skyldes at kobberionerne danner et kompleks med tartrationer. Ved tilsætning af testsubstansen og opvarmning skifter opløsningen farve fra blå over grønlig til rød. Hvis testsubstansen er et aldehyd dannes der et rødt bundfald af Cu2O.

Anvendelse
Metoden kan bl.a. anvendes til at teste patienter for sukkersyge, ved at bestemme tilstædeværelsen af glukose i urin.

Kemiske tests
Organisk kemi
Claus Hagen Petersen

Claus Hagen Petersen (født 18. oktober 1949) er en dansk historiker og journalist. Claus Hagen Petersen er uddannet cand.mag i samfundsfag og historie fra Københavns Universitet.
I april 1975 deltog og vandt han i Danmarks Radios Pop-Quiz på Program 3 direkte fra Studie 3 i Radiohuset. I programmet kunne der høres at Jørgen De Mylius og Claus Hagen Pedersen havde en vis “connection” og han blev senere et kendt ansigt mellem 1977 og 1985, da han på DR TV var dommer i en musik dyst ved navn Popnøglen netop sammen med Jørgen de Mylius. Mange husker stadigt hvordan deltagerne fik at vide om svaret var korrekt eller ej; Claus brugte en fløjte til at melde ud med.
Dernæst lavede han Morgenflimmer på Kanal 2 mellem 1985 og 1988.

Senere fra 1988 til 2001 blev han kendt på TV 2, hvor han bl.a. tilrettelagde historiske udsendelser som Danmark i 1000 år og Københavns Historie, portrætprogrammerne Før & nu samt politiske debatprogrammer som Her & Nu og Pressemøde. Han har også deltaget i utallige royale transmissioner som historisk ekspert.

Senere blev han fra 2001 ansat på Danmarks Radio, bl.a. som studievært på DR2's Deadline og fra 2004 P1-interviewprogrammet Ugen På Spidsen.

Claus Hagen Petersen er også kendt for sin store viden inden for popmusik og har produceret flere pigtrådsplader sammen med Jørgen de Mylius.

Han har også stået bag flere bogudgivelser, bl.a. Det 20. århundrede - De 100 mest betydningsfulde personer i Danmark (redigeret sammen med Connie Hedegaard).

Eksterne henvisninger 
 Claus Hagen Petersen – Officielle hjemmeside

Radioværter fra Danmark
Tv-værter fra Danmark
Ansatte i DR
Ansatte ved TV 2
Kaalund Kloster

Kaalund Kloster eller Kalundborg Slots Ladegård ligger i Vor Frue Sogn, Kalundborg Kommune. Hovedbygningen er opført i 1752 af Johan Christian Conradi

Ladegården blev fredet 1924.

Ejere af Kaalund Kloster 

(1160-1170) Esbern Snare
(1170-1262) Kaalund Kloster
(1262-1664) Kronen
(1664-1670) Gabriel Marselis
(1670-1702) Frants Marselis
(1702-1722) Carl von Ahlefeldt
(1722-1724) Ulrikke Amalie Antoineet Danneskiold-Laurvig gift von Ahlefeldt
(1724-1726) Christoffer Watkinson
(1726-1742) Slægten Watkinson
(1742-1757) Christian Lerche
(1757-1766) Amalie Magdalene Leiningen Westerburg gift Lerche
(1766-1792) Georg Flemming Lerche
(1792-1796) Peder Kraft
(1796-1807) Otto Frederik Stub
(1807-1826) Jacob Schnell
(1826-1864) Christian von Barner
(1864-1868) Leopold Theodor von Barner
(1868-1887) Mathilde L. M. Feddersen gift von Barner
(1887-1907) Otto Friderich Christian Anton Lawaetz
(1907-1942) Carl Anton Niels Lawaetz
(1942-1946) Slægten Lawaetz
(1946-1948) W. Lankholm
(1948) Konsortium
(1948-1963) Kaalund Skolehjem
(1963-) Kalundborg Kommune

Kilder 
J.P. Trap: Danmark 5.udgave, Kraks Landbrug

Eksterne henvisninger 

Bygninger, konstruktioner og anlæg i Kalundborg
Herregårde i Kalundborg Kommune
Fredede slotte og herregårde i Danmark
Herregårde i Holbæk Amt
Fredede bygninger, konstruktioner og anlæg i Kalundborg Kommune
Stefan Monberg

Stefan Monberg (født 3. april 1987) er dansk fodboldspiller, hvor hans primære position er på midtbanen og er involveret i det offensive angrebsspil. Hans nuværende klub er Kløvermarken FB siden januar 2008..

Den teknisk dygtige Stefan Monberg startede oprindeligt i Fremad Amager som ungdomsspiller indtil han som 2. års junior skiftede til Hvidovre IF. Efter kun et halvt år i hans nye klub valgte han at fortsætte i en anden københavnsk klub, KB, hvor han i 2006 blev kåret som klubbens bedste ynglingespiller. Han spillede det meste af efteråret 2006 på Kjøbenhavns Boldklubs førstehold (FC Københavns reservehold) i 2. division øst, som udelukkende bestod af ungseniorspillere, som suppleredes med spillere fra FC Københavns førsteholdstrup. Han nåede at træne sammen med FC Københavns førstehold uden dog at få sin debut i en officiel førsteholdskamp.

Kort inden hans kontrakt med klubben udløb den 31. december 2006 satte han sig selv til salg igennem Spillerforeningens transferliste. I foråret 2007 valgte Stefan Monberg at vende tilbage til sin gamle klub Fremad Amager for at prøve at tilspille sig en plads på klubbens 1. divisionshold.

Spillerkarriere 

 199x-200x: Boldklubben Fremad Amager (ungdomsspiller)
 200x-200x: Hvidovre IF
 200x-2006: Kjøbenhavns Boldklub (FC Københavns reservehold), 2? kampe, 2. division øst
 2007-2007: Boldklubben Fremad Amager, 10 kampe og 0 mål, 1. division
 2007-: Kløvermarkens FB, har spillet fast hele 2008 sæsonen.

Noter 

Fodboldspillere fra Danmark
Toftholm

Toftholm ligger ved Mørkøv kirkeby i Mørkøv Sogn i Holbæk Kommune, Region Sjælland, tidligere Tuse Herred, Tornved Kommune, Holbæk Amt

Hovedbygningen er opført i 1865-1870.

Toftholm Gods er på 211 ha

Ejere af Toftholm 

 (    -1492) Torben Bille
 (1492-1495) Else Aagesdatter
 (1495-    ) Gregers Jepsen Ulfstand
 (    -1521) Karl Bryske
 (1521-1568) Jørgen Bryske
 (1568-    ) Grethe Bryske
 (1583-    ) Hak Ulfstand
 (1616-1642) Otte Pedersen Brahe
 (1642-1666) Manderup Ottesen Brahe
 (1666-1668) Birgitte Trolle, gift Brahe
 (1668-1670) Kronen
 (1670-1671) Prins Jørgen
 (1671)      Christoffer Parsberg
 (1671-1681) Otto Pogwisch
 (1681-1708) Niels Benzon
 (1708-1737) Jacob Benzon
 (1737-1771) Andreas Lardorph
 (1771-1793) Christian Henrik Hvidt
 (1793-1795) Jens With
 (1795-1801) Ole Høyer
 (1801-1802) L.P. Ølbye
 (1802-1834) A. Dall
 (1834-1842) Jacob Dall
 (1842-1862) Emil Aspack Dall
 (1862-1871) Marius Jacob Neergaard Dinesen
 (1871-1933) Carl H. Hoppe
 (1933-1937) Ivar Hoppe
 (1937-1941) Boet efter Ivar Hoppe
 (1941-1963) V. M. Treschow
 (1963-    ) A.J. Pedersen
 (    -2013) Birgitte Hjelm Pedersen
 (2013-    ) Toftholm Landbrug ApS

Kilder 
J. P. Trap: Danmark 5.udgave, Kraks Landbrug

Eksterne henvisninger 
 Dansk Center for Herregårdsforskning: Toftholm , hentet 20. juli 2016.

Herregårde i Holbæk Kommune
Herregårde i Holbæk Amt
Til sidste mand

Til sidste mand (originaltitel The Lost Patrol) er en krigsfilm fra 1934, instrueret af John Ford og med manuskript af Dudley Nichols (baseret på Philip MacDonalds roman Patrol). Filmen er en genindspilning af en britisk film fra 1929. I hovedrollerne ses Victor McLaglen, Boris Karloff, Wallace Ford, Reginald Denny, J.M. Kerrigan og Alan Hale.

Handling 

Filmen foregår under 1. verdenskrig og følger et britisk kavaleriregiment på patrulje tværs over den mesopotamiske ørken. Sergenten, spillet af Victor McLaglen, er anfører, efter at regiments ledende officer, som var den eneste, der kendte deres bestemmelsessted, er blevet dræbt af en arabisk snigskytte. Sergenten fører dem mod nord i håbet om at kunne slutte sig til deres brigade. De gør holdt for natten ved en oase og finder om morgenen ud af, at deres heste er blevet stålet, vagten dræbt og oasen omringet. En efter en dræbes mændene, mens de desperat kæmper mod fjenden og venter på forstærkninger. Boris Karloff er med i den mest spektakulære dødsscene. Han spiller en religiøs fanatiker, som bliver sindssyg og begynder at marchere mod araberne med et hjemmelavet kors.

Eksterne henvisninger 
 

Krigsfilm fra USA
Amerikanske film fra 1934
Film instrueret af John Ford
Den lange rejse hjem

Den lange rejse hjem (originaltitel The Long Voyage Home) er en film fra 1940, der handler om besætning og passagerer om bord på et fragtskib. I hovedrollerne ses John Wayne, Thomas Mitchell, Ian Hunter, Barry Fitzgerald, Wilfried Lawson, John Qualen, Mildred Natwick og Ward Bond.

Manuskriptet er skrevet af Dudley Nichols og er baseret på fire skuespil af Eugene O'Neill, The Moon of the Caribees, In The Zone, Bound East for Cardiff og The Long Voyage Home. Filmen er instrueret af John Ford.

O'Neills skuespil er fra tiden omkring 1. verdenskrig, og de er blandt hans tidligste stykker. Skuespillet The Long Voyage Home handler om en svensk sømand ved navn Olson, som planlægger at trække sig tilbage fra havet og vende hjem til sin families gård, men som kidnappes i London og tvinges til at sejle med verdens værste skib.

Eksterne henvisninger 
 

Dramafilm fra USA
Amerikanske film fra 1940
Film instrueret af John Ford
Forræder (film)

Forræder (originaltitel The Informer) er en film fra 1935 om bagsiden af det irske oprør i 1922. Hovedrollerne spilles af Victor McLaglen, Heather Angel, Preston Foster, Margot Grahame, Wallace Ford, Una O'Connor og J. M. Kerrigan.

Manuskriptet er skrevet af Dudley Nichols og baseret på romanen Stikkeren (originaltitel The Informer) af Liam O'Flaherty. Filmen er instrueret af John Ford og handler om en grov men velmenende irer, Gypo Nolan, der stikker en ven, som er medlem af IRA, for at få dusøren og rejse til USA sammen med sin kæreste. Han går føleæsesmæssigt i opløsning pga. samvittighedskvaler og afslører til sidst sig selv.

Eksterne henvisninger 
 

Dramafilm fra USA
Amerikanske film fra 1935
Film instrueret af John Ford
Kavaleriets helte (film)

Kavaleriets helte (originaltitel The Horse Soldiers) er en film fra 1959, der foregår under den amerikanske borgerkrig, og som er instrueret af John Ford. Filmen er optaget on location i Louisiana.

Filmen handler om en nordstatskavalerienhed, anført af oberst John Marlowe (spillet af John Wayne), som sendes bag sydstaternes linjer for at ødelægge et jernbanedepot i Newton Station i Mississippi. Oberst Marlowe er gammel jernbaneingeniør, så han er oplagt til opgaven. Men han er påvirket af at skulle ødelægge noget, som han var været med til at bygge.

Sammen med tropperne er den nye læge, major Henry Kendall (spillet af William Holden), som tilsyneladende hele tiden er uenig med Marlow. Major Kendal er splittet mellem sin pligt som soldat på den ene side og krigens rædsler på den anden, samt af de moralske spørgsmål, som krigen rejser. Han ser intet ærefuldt fra sit operationsbord. Disse interne spændinger udvikler sig til konflikter, som Marlowe må tage sig af, mens han samtidig bekymrer sig om sine folk og sin opgave. For at gøre tingene endnu mere komplicerede sker der det, at da enheden gør holdt ved Greenbriar-plantagen, overhører plantagens frue, miss Hannah Hunter (spillet af Constance Towers), detaljer om angrebet. Marlowe er derfor nødt til at tage hende med sammen med tropperne. Det giver selvfølgelig Marlowe og Kendall endnu en ting til at strides om, nemlig Miss Hannahs følelser.

Eksterne Henvisninger 

Westernfilm fra USA
Amerikanske film fra 1959
Chris Hermansen

Chris Hermansen (født 23. januar 1975) er en dansk tidligere fodboldspiller og nuværende fodboldtræner.

Spillerkarriere 
Chris Hermansen var med på det Herfølgehold, der vandt Superligaen 1999-00. Han var vendt tilbage til holdet midt i sæsonen fra AB.

Trænerkarriere 
Efter sin aktive spillerkarriere blev han træner. I sommeren 2018 førte han Fredericia KFUM's serie 3-hold til oprykning til serie 2.

Referencer

Eksterne henvisninger 
 

Fodboldspillere fra Danmark
Fodboldspillere fra Esbjerg fB
Mogens Nielsen (fodboldspiller)

Mogens Nielsen (født 16. juli 1967) er en dansk tidligere fodboldspiller.

Han nåede i sin tid i Esbjerg fB at score 48 mål på førsteholdet.

Fodboldspillere fra Danmark
Fodboldspillere fra Esbjerg fB
Kristian Østergaard

Kristian Østergaard (født 28. juni 1948) er en dansk tidligere fodboldspiller.

I sin tid i Esbjerg fB scorede han hele 147 mål for førsteholdet, hvilket gør ham den tredjemest scorende EfB-spiller gennem tiden. Han spillede 330 førsteholdskampe i alt og blev bl.a. topscorer i den næstbedste danske række i 1974 med 16 mål og i den tredjebedste række i 1973 med hele 20 mål.Han kom til EFB fra ØB østerbyens boldklub,efter øb vandt talentturneringen i 1968.Han og Flemming Iversen (begge angribere) rykkede efter sejren til EFB og var i mange år en målfarlig duo.

Fodboldspillere fra Danmark
Fodboldspillere fra Esbjerg fB
Grejs Å

Grejs Å udspringer i Fårup Sø lidt syd for Jelling. Den er ca. 22 kilometer lang og løber gennem Grejsdalen, indtil den deler sig i Omløbsåen og Mølleåen ved Abelones Plads i Vejle by. Herefter fortsætter vandløbene hver sin vej rundt om Vejle centrum, inden de begge udmunder i Vejle Å.

Historie 
Der har tidligere langs Grejs Å været omkring 14 vandmøller,  der har givet basis for forskellige industrivirksomheder, for eksempel  Grejs Mølle Klædefabrik, der i 1830 var landets største private klædefabrik og beskæftigede 150 medarbejdere.  I slutningen af 1800-tallet og begyndelsen af 1900-tallet, hvor aktiviteten var størst, havde området landets største koncentration af industrimøller.

Åen har været reguleret, men er blevet gensnoet på en 2,3 kilometer lang strækning i det øvre løb, nær Fårup Sø.

Fredninger 
Den øvre del af åen er en del af Natura 2000-område nr. 81 Øvre Grejs Ådal  og  i Grejs Ådal og Lerbæk Skov blev  220 hektar  fredet  i 1929. I  2007 blev yderligere  35 ha fredet for at  hindre byudviklingen i at ødelægge det naturskønne område..

Eksterne kilder og henvisninger

Vejle
Vandløb i Vejle Kommune
Bathory

Bathoryslægten er en ungarsk adelsslægt med en række kendte medlemmer, bl.a.:
 Elizabeth Báthory, seriemorder
 Stefan Báthory, fyrste af Transsylvanien og regent i den polsk-litauiske realunion.
 Sigismund Báthory, fyrste af Transsylvanien
 Andreas Báthory, fyrste af Transsylvanien og kardinal
 Gabriel Báthory, fyrste af Transsylvanien

Navnet stammer fra byen Nyírbátor i nordøst Ungarn, som slægten ejede fra det 14. århundrede. Familien havde flere grene: Somlyó, Simolin og Ecsed.

Se også 
 Bandet Bathory (band), som er opkaldt efter Elizabeth Báthory.
 Bathory (album) – debutalbummet fra bandet Bathory.

Adelsslægter fra Ungarn
Plen (robot)

Plen, japansk legetøjsrobot, som er 23 cm høj og har en vægt på 700 gram, forsynet med bluetooth og en 32 bit processor, ARM7, 33 Mhz. 

Robotten kan manøvreres med en mobiltelefon og kan gå, danse, løbe på rulleskøjter og håndtere et skateboard.

Ekstern henvisning 
Officiel side (på japansk)

Robotter
Roskilde Festival 1980

Roskilde Festivalen blev i 1980 afholdt fra den 27. juni til den 29. juni.

Musikgrupper 
 Allerød Drengekor (DK)
 Anne Linnet Band (DK)
 Joan Armatrading (UK)
 Bazaar (DK)
 Bollocks (DK)
 Brecker Borthers (US)
 Carácas (DK)
 Cecilia (DK)
 Hot Chili (DK)
 Dan Ar Bras (FR) 	 
 Danner Rock (DK) 	 
 Dave Swarbrick Duo (UK) 	 
 De Gyldne Løver (DK) 	 
 Delta Cross Band (DK) 	 
 Povl Dissing (DK) 	 
 Djurslandspillemændene (DK) 	 
 Dorthe Johansen (DK)
 Eclipse (DK)
 Eldkvarn (S)
 Eric Anderson (US)
 Folk & Rackare (S)
 Gnags (DK)
 Gylle (DK)
 Carlos Santana (M)
 Henrik Strubes flyvende duo (DK)
 Hjerter Tre (DK)
 Cornelis Vreeswijk (S) 	 
 Hannes Wader (D)

1980
Musik i 1980
Løgkarse (slægt)

Løgkarse (Alliaria) er en slægt med ca. 14 arter, der er udbredt i Europa, Nordafrika og Vestasien. Desuden er nogle af arterne naturaliseret i Nordamerika. Det er urteagtige planter med opret vækst, spredte blade og hvide, 4-tallige blomster. Frugterne er skulper med mange frø. Her omtales kun den ene art, som er vildtvoksende i Danmark.

 Løgkarse (Alliaria petiolata)

Korsblomst-familien
Lægeplanter
Hvide blomster
Jyske Ås

Jyske Ås, et højdedrag i Vendsyssel, som strækker sig fra Dronninglund, ca. 25 km mod nordvest til Østervrå, gennem Dronninglund Storskov,  Allerup Bakker hvor Storstensbakken, Voldene og Skelbakken, alle over 100 meter høje, er beliggende, videre gennem Pajhede Skov hvor den 112 meter høje Søhedens Bakke er beliggende.

Det højeste punkt på åsen er Knøsen, en ca. 136 meter høj bakke, beliggende i Dronninglund Storskov. 

Åsen er gennemkrydset af afmærkede cykel- og vandrestier, med overnatningsmuligheder på primitive lejrpladser.

På Jyske ås i Jerslev Sogns østlige del udspringer tæt ved hinanden tre store åer: Voers Å, der løber ude i Kattegat, Uggerby Å, der løber mod nord og udmunder i Vesterhavet, og Ryå, der efter et bugtet forløb ender i Limfjorden lidt vest for Nørresundby.

Flora 
På skovejendommen Lunken i Pajhede Skov er der registret over 250 forskellige blomsterplanter, blandt andet Anemone, Skovstjerne, Engelsød og Kragefod.

På de gamle overdrev gror græs, lyng, blåbær og enebær.

Fauna 
I stort tal findes blandt andet rådyr, grævling, egern, grønspætte, topmejse, sortmejse og fuglekonge.

Fredninger 

 Fejborg Bakke blev fredet 1965
 Grevsmose-Bollebakke blev fredet i 1970
 Ved Nymølle Bæk blev omkring 69 hektar fredet 1964

Referencer

Kilder 
 Nordjylland, Gyldendals egnsbeskrivelser.
 Brochurer fra Nordjyllands Amtskommune, Amtsfredningskontoret.
 Fredede områder i Danmark af Knud Dahl

Eksterne henvisninger 

 Brønderslev Kommune: Links Jyske Ås  Naturvejleder portal.
 Åsens Cykel- og Gangsti 
 Nordjyllands Amt: Fejborg Bakke, Grevsmosen og Bollebakken Vandretursfolder.
 217 Nymølle Bæk og Nejsum Hede Naturstyrelsen
 Nordjyllands Amt: Nymølle Bæk Vandretursfolder.

Naturområder i Nordjylland
Fredede arealer i Danmark
Brønderslev Kommunes geografi
Frederikshavn Kommunes geografi
Bakkedrag i Danmark
Torbenfeldt

Torbenfeldt er en herregård i Frydendal Sogn i Holbæk Kommune, Region Sjælland. Herregården ligger i det tidligere Tuse Herred, Tornved Kommune, Holbæk Amt. Torbenfeldt nævnes første gang i 1377 og blev kaldt Frydendal fra 1654 til 1906. Hovedbygningen er opført i 1577 og ombygget i 1750-1767, af Charles Abrahams i 1880'erne (påbygning af kamtakker) og igen i 1906.

Det gule Palæ, opført 1906-07 af Ivar Bentsen som supplement til hovedbygningen, blev nedrevet august 1976.

Torbenfeldt / Orelund Godser er på 1842 ha.

Ejere af Torbenfeldt 

 (1377-1405) Evert Moltke
 (1405-1436) Gertrud Grubendal
 (1436-1443) Herman von Oertzen
 (1443-1492) Engelbrecht Albrechtsen Bydelsbak
 (1492-1500) Laurids Engelbrecht Bydelsbak
 (1500-1525) Mette Lauridsdatter Bydelsbak gift Gjøe
 (1525-1558) Albrecht Gjøe
 (1558-1589) Anne Ottosdatter Rosenkrantz gift Gjøe
 (1589-1616) Dorte Albrechtsdatter Gjøe
 (1616-1642) Otte Pedersen Brahe
 (1642-1666) Manderup Ottesen Brahe
 (1666-1668) Birgitte Trolle gift Brahe
 (1668-1670) Frederik 3.
 (1670-1671) Christian 5.
 (1671) Christoffer Parsberg
 (1671-1684) Anne Cathrine Parsberg gift Pogwisch
 (1684) Rasmus Vinding
 (1684-1687) Poul Vinding
 (1687-1707) Johan Rantzau
 (1707-1710) Christian Rantzau-Friis
 (1710-1713) Erik Steensen
 (1713-1714) Vibeke Urne gift Steensen
 (1714-1717) Vincents Lerche
 (1717-1731) Albrecht Philip von Eynden
 (1731-1762) Vibeke Krag gift von Eynden
 (1762-1765) Bartholomæus Bertelsen de Cederfeld
 (1765-1770) Stephen Hansen
 (1770-1773) Dorothea Sophie Ravn gift Hansen
 (1773-1774) Slægten Ravn-Hansen
 (1774-1796) Vilhelm August Hansen
 (1796-1801) Inger Charlotte Graah gift Ravn-Hansen
 (1801-1851) Jacob Frederik van Deurs
 (1851-1852) Slægten van Deurs
 (1852-1873) Carl Eduard van Deurs
 (1873-1906) Christian Rosenkilde Treschow
 (1906-1948) Frederik Treschow
 (1952-1985) Kammerherre Fritz Treschow gift med Lise Trock-Jansen
 1985- Kammerherre, Hofjægermester Peter Treschow, til Torbenfeldt gift med Christina Treschow, født Falster.

Kilder 
 J.P. Trap: Danmark 5.udgave, Kraks Landbrug

Eksterne henvisninger 

Herregårde i Holbæk Kommune
Herregårde i Holbæk Amt
Fredede slotte og herregårde i Danmark
Fredede bygninger, konstruktioner og anlæg i Holbæk Kommune
Kōtoku-in

Kōtoku-in (高徳院) er et buddhistisk tempel for Det Rene Land-sekten i byen Kamakura i Japan.

Templet er kendt for sin Store Buddha (大仏, daibutsu), en monumental udendørs bronzestatue af Amida Buddha, som er et af de mest berømte ikoner i Japan. Statuen Store Buddha er 13,35 m høj og vejer omkring 93 tons. Store Buddha er den næststørste statue af Buddha i Japan efter Todaiji i Nara.

Den store Buddha 
Statuen stammer sandsynligvis fra 1252 i Kamakura-shogunatet, hvor tempeloptegnelser rapporterer opførelsen af en bronzestatue. Det er dog uklart, om optegnelserne rerererer til den nuværende statue. Statuen blev udtænkt af præsten Joko, som også indsamlede donationer, der muliggjorde bygningen. Skulptørerne var One-Goroemon og Tanji-Hisatomo, og de byggede den i et trætempel. Denne bygning blev skyllet væk ved under en tsunami under Muromachi-shogunatet i slutningen af det 15. århundrede. Statuen blev bevaret under denne naturkatastrofe. Den blev repareret i 1960-61, hvor halsen blev styrket, og statuen blev afstivet, så den bedre kan modstå jordskælv.

Den store Buddha er hul, og besøgende kan mod betaling komme til at se den indefra.

Statuen nævnes som "Buddha i Kamakura" i flere vers, der kommer før de første kapitler i romanen Kim af Rudyard Kipling fra 1901.

Data om statuen 

 Vægt: 93 tons
 Højde: 13,35 m
 Ansigtslængde: 2,35 m
 Øjelængde: 1,0 m
 Mundens længde: 0,82 m
 Ørelængde: 1,90 m
 Afstand mellem knæene: 9,10 m
 Omkreds af tommelfinger: 0,85 m

Templer
Bygninger, konstruktioner og anlæg i Japan
Furesøkvarteret

Furesøkvarteret, villakvarter i den københavnske forstad Virum i Lyngby-Taarbæk Kommune. Kvarteret rummer i forhold til andre villakvarterer en meget blandet bebyggelse. Her findes alt fra sommerhuse fra 1900-tallets begyndelse over typiske 1950'er villaer til nyopførte enfamiliehuse i seneste arkitektur. Huse opførte ca. 1950-1960 er dog dominerende.

Virum
Kvarterer i Danmark